Es refereix a qualsevol tipus de reacció davant de canvis que afecten la vida.
Aquestes reaccions poden tenir origen en els sentiments, les situacions i les mateixes persones.
Qualsevol aspecte que genera un canvi substancial a la vida pot causar estrès, tant si és per un bon motiu o no.
Fins i tot imaginar canvis importants és estressant.
Per exemple, pot generar estrès pensar en la possibilitat que el càncer torni.
El procés d'adaptació i d'ajustament als canvis que es presenten amb les noves situacions consumeix energia.
Si l'estrès és greu i perdura en el temps, o si hi ha diversos factors estressants alhora, l'organisme exhaureix l'energia.
L'estrès pot afectar directament o indirectament tant el cos com la ment, de manera general o específica, per exemple, pot produir un augment de pressió arterial, generar palpitacions o fer perdre la concentració.
És possible que des del moment del diagnòstic de càncer i durant els tractaments s'experimentin diferents situacions estressants, com les relacionades amb l'ajustament familiar per afrontar la nova situació, els símptomes derivats dels tractaments, etc.
Quan el nivell de l'estrès comença a afectar o interferir negativament en la qualitat de vida, cal revisar què està passant i com conduir-ho.
La qualitat de vida és poder viure la vida amb equilibri, de manera que s'apreciï i que tingui significat per a un/a mateix/a.
Aquesta és una vivència individual i diferent per a cadascú.
És important identificar els signes d'estrès al més aviat possible per desenvolupar estratègies que permetin controlar-lo i no deixar que augmenti.
Per mantenir el nivell d'estrès baix es pot practicar "el bescanvi d'estrès".
Per exemple, si apareix un nou element estressant a la vida que és necessari prioritzar, cal postposar o eliminar algun altre que ja tenia la nostra atenció a fi de centrar-nos en el nou.
L'objectiu és evitar "apilar" o acumular circumstàncies, fins i tot les coses pràctiques de la vida diària.
Signes i símptomes més habituals de l'estrès
Si alguns d'aquests símptomes estan impactant negativament en la qualitat de vida, cal aturar-se, avaluar el que està passant i pensar com es pot afrontar.
Si són molt greus, consulteu amb l'equip assistencial.
Actualment es disposa de diferents tècniques que ajuden a reduir l'estrès, especialment les que fan referència a la relaxació i al pensament positiu.
A continuació proposem alguns exercicis que us poden ajudar:
Aquest exercici és molt simple i n'hi ha prou amb practicar-lo durant cinc minuts al dia.
Quan s'aprèn bé la tècnica es pot practicar en qualsevol circumstància, per exemple, quan esteu rebent un tractament o si us sentiu cansats.
Quan s'ha après no cal fer els primer dos passos:
Consisteix a tensar i relaxar un grup muscular del cos. Cal una mica de concentració per pensar en cada grup muscular i fer l'exercici.
Hi ha persones a qui els ajuda la música ambiental.
D'altres tenen més dificultat per mantenir la concentració durant tot l'exercici i fan servir gravacions per a la relaxació i segueixen les instruccions.
Doteu-vos dels elements que facin d'aquesta pràctica un moment agradable.
Els propis pensaments poden ser una font d'estrès.
Quan els pensaments negatius i les preocupacions es mantenen constantment us podeu sentir pitjor tant físicament com emocionalment.
El pensament positiu és una forma de tenir més control sobre els pensaments negatius.
Exercir el pensament positiu requereix tres passos:
És una pràctica senzilla que ajuda a evitar que els pensaments negatius ocupin tota la nostra atenció.
Des de la meditació budista ens arriba una tècnica de control emocional que ens ajuda a mantenir la ment en calma i pensar amb claredat.
Consisteix a asseure's còmodament en una cadira, el sofà o en el terra amb l'esquena en posició recta.
Posem les mans juntes, una sobre l'altre, sobre les cames.
A continuació posem atenció en la nostra respiració.
Qualsevol pensament que vingui no intentarem rebutjar-lo o pensar en ell; fixem la nostra atenció en la respiració i en la sensació de l'aire en entrar i sortir del cos.
Aquesta és l'atenció plena, és a dir centra l'atenció en quelcom concret, en aquest cas en la respiració.
Aquesta tècnica s'ha de practicar almenys una vegada al dia durant 15 minuts.
Ens ajudarà a mantenir la ment en calma, pensar amb claredat i mantenir l'atenció sobre el que estem fent a cada moment.